Lejlighedens beliggenhed i Marais er virkelig god. Man bor centralt lige ved et lille hyggeligt torv med en fantastisk bager, flere restauranter/caféer, Starbucks og et supermarked. Det er vidunderligt bare at sidde i stuen og betragte byens liv gennem de store døre. Lejligheden er hyggelig og meget personlig. Nogle af møblerne er ved at være lidt slidte, men alt er fuldt brugbart. Der var sat ventilatorer op i soveværelserne og i stuen var der en stor, meget effektiv loftsventilator. Det var nødvendigt, fordi der var 30-35 gr. C i Paris under vores besøg. Soveværelserne var dog varme alligevel. Køkkenet var veludstyret og alt fungerede fint.